**KLUBIDEVAHELISED EESTI MEISTRIVÕISTLUSED 2017**

**JUHEND**

**AEG JA KOHT:**  9.-10. september 2017, Niitvälja

**MÄNGUVORM:**  Löögimäng 2x18 rada, võistkondlik

**OSAVÕTUTASU:** 270 EUR võistkond

**VÕISTLUSKLASSID JA TII ALAD:**

* Mehed valged tiid
* Naised sinised tiid
* Meesseeniorid (50+) kollased tiid
* Naisseeniorid (50+) punased tiid

Võistleja vanuseklassi määratlemisel on aluseks tema vanus esimesel võistluspäeval. Võistlusklassi avamiseks on vajalik vähemalt 3 võistkonda.

**OSALEJAD:**

Võistlusest osavõtja peab olema EGL liikmesklubi liige, kes on tasunud käesoleva aasta liikmemaksu.

Igas võistkonnas on 3 liiget. Lisaks võib olla määratud 1 varuvõistleja.

**REEGLID:**

Klubidevahelised Eesti Meistrivõistlused mängitakse vastavalt käesolevale juhendile, The R&A, St. Andrews’i poolt kehtestatud rahvusvahelistele golfi reeglitele, EGL-i Hard Card-ile ning kohalikele reeglitele.

Parim klubi igas klassis selgitatakse mõlema võistluspäeva tulemuste liitmisel. Kummalgi päeval läheb igast võistkonnast arvesse 2 parimat tulemust. Võistkond võib kasutada eelnevalt registreeritud varuvõistlejat teatades sellest ette vähemalt 1 tund enne stardiaega.

Võistkonna kaptenitel on õigus liikuda väljakul ja anda nõu oma mängijatele.

**STARDIJÄRJESTUS:**

Esimesel päeval lähetatakse võistlejad rajale loositud järjestuses võistlusklassi siseselt. Teise päeva stardid toimuvad vastavalt paremusjärjestusele, iga klassi 3 parimat võistkonda mängivad koos. Võistluskomiteel on õigus vajaduse korral teha muudatused stardijärjestuses.

**VIIGILISED TULEMUSED:**

Juhul kui esimest kohta jäävad võrdse tulemusega jagama 2 või enam võistkonda, võetakse arvesse võistkonna kolmanda liikme tulemus. Kui ka see on võrdne korraldatakse vahetult peale võistlusringi võistluskomitee poolt määratud radadel *sudden-death* formaadis *play-off*, kus igast võistkonnast osaleb 1 mängija.

*Play-offi* paremusjärjestuse selgitamisel võetakse aluseks löökide arv *play-off* radadel. Vähima arvu lööke sooritanud mängija võistkond saab esimese koha. Suurima arvu lööke sooritanud mängija võistkond jääb *play-offis* viimaseks. Juhul kui madalaima tulemuse saavutavad 2 või enam mängijat, siis *play-off* jätkub kuni selgub võitja. Kui võrdse tulemusega langeb välja 2 või enam mängijat, siis nende võistkondade lõplik paremusjärjestus selgitatakse löögimängu tulemuste järgi põhimõttel võistkonna 2 parema mängija viimane 18, 9, 6, 3 ja 1.

Juhul kui viik ikka eksisteerib, kasutatakse samasugust 18 raja tagasiarvestust esimesele mänguringile.

**PARIMA KLUBI SELGITAMINE:**

Iga klassi kohtade alusel antakse klubidele punkte järgmiselt:

1. koht – 8 punkti

2. koht – 6 punkti

3. koht – 5 punkti

4. koht – 4 punkti

5. koht – 3 punkti

6. koht – 2 punkti

7. koht – 1 punkt

Parimaks klubis kuulutatakse lõpuks kõige rohkem punkte teeninud klubi. Kui mõnes kategoorias jäävad klubid kohti jagama, siis saavad mõlemad klubid kõrgema koha punktid Juhul kui kõikide punktide liitmisel jäävad kaks või enam klubi kohti jagama, võidab see klubi, kellel on rohkem kõrgemaid kohti (kõigepealt 1. kohti, seejärel 2. kohti jne). Kui ka seejärel on tulemus viigis võidab see klubi, kelle mängija mängis välja parima kahe päeva tulemuse.

**AUTASUSTAMINE:**

Klubidevaheliste Eesti Meistrivõistluste arvestuses autasustatakse võistlusklassi 3 parimat võistkonda.

Meeste- ja naisteklassi võitjad saavad õiguse esindada Eestit Euroopa klubidevahelistele meistrivõistlustel.

**REGISTREERIMINE:**

Võistkondade registreerimine toimub aadressil kristo@niitvaljagolf.ee kuni 1.september kell 18:00.

Stardijärjekord avaldatakse Niitvälja golfiväljaku Golfboxis hiljemalt 7. september kell 10:00.  
  
**VÕISTLUSE PEAKOHTUNIK:**  EGKK määratud

**VÕISTLUSKOMITEE:** Võistluse peakohtunik, EGL esindaja, väljaku esindaja